ग्रेट साल्ट लेक

ग्रेट साल्ट लेक (Great Salt Lake) पच्छिमी गोलार्ध में सभसे बड़हन नमकीन पानी के झील बाटे, आ पूरा दुनियाँ के आठवाँ सभसे बड़हन टर्मिनल झील बा। ई झील अमेरिका के ऊटा राज्य के उत्तरी इलाका में पड़े ले आ लोकल जलवायु पर एकर परभाव देखे के मिले ला। ई झील पुराना जमाना के इतिहासी झील बोनेविले के बाकी बचल हिस्सा हवे जे कब्बो पच्छिमी ऊटाह के जादेतर हिस्सा पर बिस्तार लिहले रहे। कौनों साधारण साल में नापजोख के औसत आधार पर एकर रकबा 1,700 वर्ग मील (4,400 किमी2) रहे ला, हालाँकि, एकरा छिछिल गहिराई, बस 16 फीट (4.9 मी) के चलते एकरे एरिया में एक साल से दुसरे साल के बीचा में अंतर देखे के मिले ला। 1980 के दशक में ई इतिहासी 3,300 वर्ग मील (8,500 किमी2) ले पहुँच गइल रहे आ वेस्टर्न डेज़र्ट पंपिंग प्रोजेक्ट चलावल गइल कि एह झील से पानी पंप क के अगल-बगल के रेगिस्तान में भेजल जा सके आ लोकल बाढ़ के रोकल जा सके। 2021 में, कई सालन के सूखा के चलते आ ऊपरी धारा सभ के डाइवर्शन के चलते ई सभसे कम एरिया के रिकार्ड लेवल 950 बर्ग मील (2,460 km²) ले पहुँच गइल जे एकरे पाहिले 1963 में रिकार्ड कइल सभसे कम एरिया से भी कम रहल। एह झील में गिरे वाली तीन गो सहायिका नदी जॉर्डन, वेबर आ बियर नदी सभ मिल के एह झील में सालाना लभग 11 लाख टन खनिज सभ के ले आ के बिछावे लीं। झील से पानी निकसे के कौनों जरिया नइखे आ खाली भाप बन के उड़े से एकरे पानी के कमी होला, एही कारण एह झील के पानी नमकीन हवे (समुंदरी खारा पानी से बहुते बेसी हवे) आ पानी के डेंसिटी बहुत बेसी हवे। पानी के डेंसिटी बेसी होखे के कारन एह में पँवरे वाला लोग के अइसन बुझाला की ऊ पानी पर उतिरा के पँवर रहल बा। एकरा के "अमेरिकी डेड सी" कहल जाला, आ ई कई लाख अहिजा के देसी चिरई-चुरुंग, नमकीन पानी के झींगा, तीरे के चिरई, आ पनमुर्गी सभ के आवास उपलब्ध करावे ले आ विल्सन'स फैलारॉप (Wilson's phalarope) नाँव के चिरई के सभसे बेसी आबादी एहिजा मिले ले। इहो देखल जाय मुर्दा सागर वान झील संदर्भ बाहरी कड़ी विकिमीडिया कॉमन्स पर Great Salt Lake से संबंधित मीडिया Texts on Wikisource: "Great Salt Lake" . The New Student's Reference Work . 1914. : Cite has empty unknown parameters: |1=, |HIDE_PARAMETER13=, |HIDE_PARAMETER2=, |HIDE_PARAMETER8=, |HIDE_PARAMETER5=, |HIDE_PARAMETER7=, |HIDE_PARAMETER10=, |HIDE_PARAMETER14=, |HIDE_PARAMETER6=, |HIDE_PARAMETER9=, |HIDE_PARAMETER4=, |HIDE_PARAMETER1=, |HIDE_PARAMETER11=, |HIDE_PARAMETER3=, and |HIDE_PARAMETER12= (help) "Great Salt Lake". एन्साइक्लोपीडिया ब्रिटैनिका (अंग्रेजी में) (11वाँ ed.). 1911. "Great Salt Lake". नवकी इंटरनेशनल एन्साइक्लोपीडिया. 1905. "Great Salt Lake". The American Cyclopædia. 1879. Utah Division of Wildlife Resources Deseret News Monitoring the Weather over the Great Salt Lake at University of Utah Department of Meteorology West Desert Pumping Project at Utah Division of Water Resources Commonly Asked Questions About Utah's Great Salt Lake and Ancient Lake Bonneville at Utah Geological Survey Utah Museum of Fine Arts